**Javno povabilo za zbiranje predlogov za člane strokovnih komisij Mestne občine Ljubljana na področju kulture za obdobje od** **julija 2019 do julija 2023**

Datum objave: 7. 6. 2019

Rok za zbiranje predlogov: 8. 7. 2019

Mestna občina Ljubljana (v nadaljnjem besedilu: MOL) poziva vse zainteresirane kandidate, da podajo kandidaturo za člane strokovnih komisij MOL na področju kulture.

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Kandidati za člane strokovnih komisij se lahko prijavijo na eno izmed naslednjih področij:

* uprizoritvene umetnosti;
* glasbene umetnosti;
* vizualne umetnosti;
* intermedijske umetnosti;
* kulturno-umetnostna vzgoja;
* knjiga in literarni festival;
* varstvo kulturne dediščine.

Kandidati morajo izkazati izpolnjevanje naslednjih pogojev:

* informiranost o kulturnem življenju na območju MOL, zlasti o kulturnih dogodkih na področju, na katerega se prijavljajo;
* poznavanje delovanja javnih zavodov, nevladnih organizacij in drugih ustvarjalcev, ki delujejo na območju MOL;
* izkazovanje strokovnosti s svojim delovanjem v zadnjih desetih letih in strokovnim znanjem na področju, na katerem se prijavljajo.

Predlog za imenovanje kandidata mora vsebovati:

* podatke o kandidatu: ime in priimek, telefon in elektronski naslov;
* navedbo področja, za katero kandidira: uprizoritvene umetnosti, glasbene umetnosti, vizualne umetnosti, …;
* kratko utemeljitev predloga;
* podpisano izjavo kandidata, da izpolnjuje pogoje in dovoljuje obdelavo in uporabo svojih osebnih podatkov ter da soglaša z imenovanjem.

Kandidat mora ob prijavi priložiti naslednjo dokumentacijo:

* v celoti izpolnjen in podpisan prijavni obrazec;
* v celoti izpolnjeno in podpisano prilogo z izjavami.

Formalno nepopolni predlogi, ki ne bodo pravočasno posredovani na ustreznem prijavnem obrazcu, vključno s prilogo, ne bodo uvrščeni v izbirni postopek.

Za pravočasno se štejejo predlogi, ki bodo oddani najkasneje do 8. julija 2019.

Predlogi za kandidate morajo biti poslani na naslov: Mestna občina Ljubljana, Mestni trg 1, 1000 Ljubljana, do vključno 8. julija 2019 (datum poštnega žiga) v zaprti ovojnici z označbo na sprednji strani: »PREDLOG ZA ČLANA STROKOVNE KOMISIJE – KULTURA 2019-2023«. Kandidat lahko odda prijavo tudi osebno na naslov: Oddelek za kulturo MOL, Ambrožev trg 7, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: tajnistvo.kultura@ljubljana.si, pri čemer veljavnost prijave ni pogojena z elektronskim podpisom.

Kandidati bodo obveščeni le v primeru imenovanja. V postopku javnega povabila ni možnosti vlaganja pravnih sredstev.

Imena in priimki izbranih kandidatov bodo objavljeni na spletni strani MOL.

Kontakt: Oddelek za kulturo, Mestna občina Ljubljana, Ambrožev trg 7 - »Predlog za člana strokovne komisije 2019-2023«, 1000 Ljubljana. Kontaktna oseba: Davor Buinjac, davor.buinjac@ljubljana.si, tel: 01/ 306 48 40, 01/ 306 48 45.